《太祖皇帝师次陈桥受天命协人情为圣皇武》
宋代·崔敦礼

圣皇武，憺显幽。震逾恭，翼微周。帝下顾，民喔咻。糜沸鼎，汎横流。

否其复，飞龙秋。挽天弧，建神矛。振汩陈，遏虔刘。漭然施，鸿祐休。

熯以濡，羸者瘳。御皇极，凝前旒。遍胪欢，荡岱丘。

作者简介：敦礼，河北人。字仲由，本通州静海人，居溧阳。与弟敦诗同登绍兴三十年（1160）进士。历江宁尉、平江府教授、江东安抚司干官、诸王宫大小学教授。淳熙八年（1181）卒，官至宣教郎。有宫教集。爱溧阳山水，买田筑室居焉。其著作《刍言》编凡分三卷：上卷言政，中卷言行，下卷言学。